พอดีหลังประจำเดือนหมดประมาณ1สัปดาห์กว่าๆก็มีเลือดสีน้ำตาลคล้ายๆตกขาวออกมาประมาณ2วันแล้ว ไม่มีกลิ่นเหม็น ประจำเดือนครั้งล่าสุดมีปกติเลยค่ะ ไม่ได้มีอาการอะไรผิดปกติ แบบนี้ถือว่าเป็นอะไรหรอคะ
สวัสดีค่ะ ปกติแล้วประจำเดือนจะมา 3-7 วันแล้วหยุด หากประจำเดือนหยุดสนิทไปแล้ว 1 อาทิย์ แล้วมีเลือดไหลออกจากช่องคลอดใหม่ อาจเป็นเลือดที่เกิดจากความผิดปกติเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำถ้ายังมีเลือดออกเรื้อรังติดต่อกันหลายวัน มีภาวะซีด เพลีย ตกขาวสีหรือกลิ่นผิดปกติ ปวดหน่วงท้องน้อย มีไข้ ควรปรึกษาสูตินรีแพทย์เพื่อตรวจหาสาเหตุเพิ่มเติมและทำการรักษาค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง